Phenotypic and Genetic Assessment of Thiazide Induced Hyponatremia
Independent Research Fund Denmark
Statens Serum Institut
En række forskellige lægemidler anvendes i dag som førstevalg ved forhøjet blodtryk, heriblandt den vanddrivende gruppe af lægemidler benævnt thiazider. En velkendt men potentielt alvorlig bivirkning til thiazider er imidlertid lavt saltindhold i blodet. Man har tidligere ment, at denne bivirkning er sjældent forekommende, men nyere litteratur tyder på en mulig hyppigere forekomst. Derudover er det uklart præcist hvilke patienter, der er i risiko for at opleve bivirkningen, og hvornår den opstår. Afdækning af dette er vigtigt, da der eksisterer alternative behandlingsmuligheder ved forhøjet blodtryk. Formålet med aktuelle projekt er dels at undersøge forekomsten af lavt saltindhold i blodet ved behandling med thiazider samt, dels at karakterisere patienter i særlig høj risiko for at udvikle denne bivirkning i forhold til andre sygdomme og arvelige faktorer. Formålet vil blive belyst igennem tre undersøgelser med udgangspunkt i hele den danske befolkning, hvor vi vil anvende nye unikke muligheder for at kombinere de danske sundhedsregistre med data fra >1,2 milliarder blodprøveresultater og med genetiske undersøgelser af biologiske prøver. Disse resultater vil kunne bidrage til en bedre forebyggelse af sygdom og indlæggelser relateret udviklingen af lavt saltindhold i blodet ved behandling med thiazider. Samlet set vil projektet derfor kunne bidrage til en mere rationel og sikker behandling med lægemidler hos patienter med forhøjet blodtryk.
Research Education (PhD) / Forskeruddannelse uden for universiteterne / grant